Naziv obveznika: **OPĆINA JANJINA** Broj RKP-a: **31920**

Sjedište: **JANJINA** Matični broj: **02622513**

Adresa sjedišta: **Janjina 111** OIB: **52759181451**

Razina: **22** Šifra djelatnosti: **8411**

Razdjel: **0**

Šifra grada: **599**  Županija : **DUBROVAČKO - NERETVANSKA**

**BILJEŠKE UZ FINANCIJSKE IZVJEŠTAJE**

**01.01.2022. – 31.12.2022.**

**Bilješke uz BILANCU**

**Bilješka 1**

**ŠIFRA 011** – smanjenje iznosa je uslijed prijenosa imovine (zemljište) na objekt.

**ŠIFRA 0211** – u popis imovine uvedena su dva stana u posjedu Općine sa procijenjenom vrijednošću od po 1,00 kunu.

**ŠIFRA 0214** – osim postojećih objekata, u popis su uvedeni još neki objekti koji nisu bili evidentirani:

4 dječja sportska igrališta,

3 boćališta (prijenos vrijednosti zemljišta sa šifre 011),

26 spomenika kulture,

3 groblja,

8 trafostanica i 18 rasvjetnih tijela.

Nastavljeni su radovi na proširenju mreže javne rasvjete, završeni radovi rekonstrukcije na groblju u Janjini, završeni radovi postavljanja i otvaranja objekta Ribarnice, nastavak radova na uređenju Rive u Sreseru – Rat

**ŠIFRA 02921** – shodno gore navedenim povećanjima vrijednosti imovine, došlo je i do rasta ispravaka vrijednosti.

**ŠIFRA 0222** – isknjiženje mobitela bez sadašnje vrijednosti (4.429,00) te kupnja 3 nova uređaja u vrijednosti 6.494,00 kn.

**ŠIFRA 0223** – smanjenje vrijednosti radi isknjiženja pokvarenog uređeja.

**ŠIFRA 0227** – kupljene su 3 natpisne ploče na zgradi Općine (6.222,50) te namještaj i oprema za uređenje stana (19.381,05).

**ŠIFRA 02922** – ispravak vrijednosti raste radi nabavke nove, isknjiženja neispravne te redovnog obračuna ispravaka vrijednosti postojeće imovine.

**ŠIFRA 023 i 02923** – vrijednost prijevoznih sredstava se nije mijenjala, dva prijevozna sredstva su u potpunosti amortizirana, bez sadašnje vrijednosti, a ostatak je sadašnja vrijednost automobila Mazda koja će na kraju ove godine ostati bez sadašnje vrijednosti.

**ŠIFRA 025 i 02925** – u evidenciju su uvedena 4 drvoreda.

**ŠIFRA 0262** – nadogradnja računalnog programa novim aplikacijama.

**ŠIFRA 0263** – izrada izmjena i dopuna Prostornog plana.

**ŠIFRA 026** - izrada nove projektne dokumentacije.

**ŠIFRA 041** – nove auto gume za Mazdu.

**ŠIFRA 042** – kupljene su nove betonske kante za odlaganje otpada, parkirni stupići te pragovi za usporavanje prometa za potrebe šetnice.

**ŠIFRA 056** – udio Općine za financiranje projekta aglomeracije.

**Bilješka 2**

**ŠIFRA 11** – stanje žiro računa i blagajne Općine Janjina na dan 31.12.2022.

**ŠIFRA 129** – potraživanje od DNŽ za refundaciju struje, uplaćena početkom 2023., te uplaćeni predujam za literaturu, račun stigao u 01/23.

**ŠIFRA 161** – potraživanja poreza na kuće za odmor, kompletnu evidenciju, obračun i naplatu za općinu vodi nadležni ured Porezne uprave.

**ŠIFRA 164** – podaci iz prethodne godine odnose se na potraživanja za legalizaciju bespravno izgrađenih objekata.

**ŠIFRA 165** – odnosi se na potraživanje od komunalnog doprinosa, čije zaduženje je nastalo samim krajem 12/22 s dospijećem u 2023. Potraživanja za komunalnu naknadu su približno ista kao protekle godine.

**ŠIFRA 166** – odnosi se na uslugu odvoza komunalnog otpada, naplaćuje se paušalno jednakim fiksnim mjesečnim iznosima za sva kućanstva. Nakon izdavanja opomena slijedi bolji učinak plaćanja neredovnih platiša.

**ŠIFRA 169** – Ispravak vrijednosti potraživanja čini 50% ispravka za komunalni doprinos, komunalnu naknadu i odvoz smeća.

**Bilješka 3**

**ŠIFRA 232** – obveze za materijalne rashode, od kojih su 37.588,61 dospjele. Usporedba s prethodnom godinom ukazuje na redovito plaćanje s tim da je na kraju prethodne godine također došlo do nedospjelog povećanja obveza.

**ŠIFRA 235** – obveze za subvencije trgovačkim društvima u javnom sektoru odnose se na ugovorenu obvezu subvencije prijevoza putnika u cestovnom prometu i isplaćuje se u jednakim mjesečnim iznosima do isteka ugovora.

**ŠIFRA 239** – obveza za isplatu ogrijeva socijalo ugroženom stanovništvu, isplaćena početkom 2023. nakon dostave spiska korisnika.

**ŠIFRA 24** – povećanje obveza za nabavu nefinancijske imovine – izvršeni su radovi asfaltiranja ulica na području Općine, 254.910,00 kn, obveza podmirena u 01/23 i dio obveze za nabavu računalne opreme 1.088,00 kn.

**ŠIFRA 2643** – smanjenje obveze mjesečnim otplatama financijskog leasinga.

**ŠIFRA 2** – zbroj obveza u Bilanci jednak je zbroju dospjelih i nedospjelih obveza u obrascu Obveze.

**Bilješka 4**

**ŠIFRA 922** – zakonska korekcija rezultata izvršena je za iznos 1.348.839,50 kn dobivenih sa konta kapitalne pomoći iz drugih proračuna (888.172,00) i konta kapitalne pomoći iz Državnog proračuna temeljem prijenosa EU sredstava(460.667,50 kn). Iz ukupnog viška prihoda pokriven je manjak prihoda od nefinancijske imovine 1.574.227,48 i manjak primitaka od financijske imovine 34.158,70 za financijski leasing čime se dobije rezultat poslovanja (ŠIFRA 922) od 510.068,49 kn što odgovara šifri X006 u obrascu PR-RAS.

**Bilješke uz PR-RAS**

**Bilješka 5**

**ŠIFRA 611** – prihodi od poreza i prireza na dohodak od nesamostalnog rada ostvaruju se rasporedom sredstava sa prijelaznog računa.

**ŠIFRA 6131** – porez na kuće za odmor, obračun i naplatu vodi Porezna uprava.

**ŠIFRA 6134** – porez na promet nekretnina čija realizacija ovisi o kupoprodaji nekretnina na tržištu.

**ŠIFRA 6142** – porez na potrošnju alkoholnih i bezalkoholnih pića dolazi ugostiteljskim uplatama na osnovu njihovog prometa.

**ŠIFRA 6331** – tekuće pomoći iz državnog proračuna su fiskalno izravnanje.

**ŠIFRA 6332** – kapitalne pomoći iz drugih proračuna za provedbu projekata izgradnje komunalne infrastrukture, iznos za koji je izvršena zakonska korekcija rezultata (smanjenje manjka prihoda od nefinancijske imovine).

**ŠIFRA 6341** - ove godine nije bilo Javnih radova pod mjerama HZZZa kao ni pomoći izvanproračunskih korisnika (**ŠIFRA 6342**).

**ŠIFRA 6382** – kapitalne pomoći iz državnog proračuna temeljem prijenosa EU sredstava – izvršena su direktna plaćanja dobavljačima za provedbu projekata, za koji iznos je izvršena zakonska korekcija rezultata (smanjenje manjka prihoda od nefinancijske imovine).

**ŠIFRA 6431** – kamate pristižu uplatom banke na depozit po viđenju.

**ŠIFRA 6421** – uplata za koncesije rasporedom sredstava sa zbrojnih i prolaznih računa.

**ŠIFRA 6422** – prihodi od zakupa poslovnih prostora, ove godine jedan zakupac je radio kraće te mu je i obveza manja.

**ŠIFRA 6429** – odnosi se na prihod od legalizacije , uplate se izvršavaju po podnesenom rješenju.

**ŠIFRA 6512** – naplaćena je naknada za nedostajuće parkirališno mjesto u iznosu 20.000,00 kn.

**ŠIFRA 6513** – prihod od prodaje državnih biljega – raspored sa zbrojnog i prolaznog računa.

**ŠIFRA 6514** – boravišna pristojba uplaćuje se direktno na žiro račun Općine, a naknada za prenamjenu zemljišta rasporedom sa zbrojnog i prolaznog računa.

**ŠIFRA 6522** – 8% povrata vodnog doprinosa kojeg naplaćuju Hrvatske vode.

**ŠIFRA 6531** – komunalni doprinos naplaćuje se na osnovu izdanih rješenja kod izgradnje objekata, dio neplaćenih prihoda uplaćen je u 01/23.

**ŠIFRA 6631** – tekuće donacije od fizičkih osoba za uređenje novog pristaništa.

**ŠIFRA 683** – ostali prihodi – prošle godine u ovom razdoblju imali smo uplatu Grada Dubrovnika za troškove vještaka za vođenje postupka pred sudom 12.500,00 kn.

**Bilješka 6**

**ŠIFRA 3111** – razlika u isplatama plaća jer su s ovog konta prošle godine, osim redovnim zaposlenicima isplaćivane plate za javne radove, što se isto odnosi i na **ŠIFRU 3132 i 3212**

**ŠIFRA312** – ove godine isplaćene su dvije jubilarne nagrade za 25 godina neprekidnog radnog staža, te Božićnice za 5 zaposlenika i naknada za dar djeci za S. Nikolu.

**ŠIFRA 3211** – službena putovanja – popuštanjem mjera COVID19 porastao je broj seminara, konferencija te stručnih edukacija što je dovelo do povećanja broja službenih putovanja, što se odnosi i na **ŠIFRU 3213**.

**ŠIFRA 3214** – isplaćene su paušalne naknade zaposlenicima.

**ŠIFRA 3221** – povećanje se odnosi na literaturu za potrebe uredskog poslovanja.

**ŠIFRA 3223** – razlika je uslijed povećanja cijena električne energije i goriva.

**ŠIFRA 3224** – u odnosu na uobičajene troškove, kupljen je materijal za uređenje stana te sadnice za dvorište Osnovne škole Janjina.

**ŠIFRA 3225** – kupljen je sitni inventar za potrebe šetnice te auto gume.

**ŠIFRA 3232** – zbog kvara kamiona za odvoz komunalnog otpada povećani su troškovi servisiranja (za cca 65.000,00 kn) te je izvršeno dodatno plaćanje nekih radova pri izgradnji novog pristaništa (cca 70.000,00 kn), izvršeno je iscrtavanje horizontalne signalizacije (27.145,00 kn), sanacija obale (50.000,00) te popravak potpornog zida u naselju Popova luka (25.520,00).

**ŠIFRA 3233** – objavljeno je više natječaja i oglasa te čestitki povodom blagdana u sredstvima javnog informiranja.

**ŠIFRA 3236** – pored redovnih troškova za sufinanciranje rada laboratorija u Janjini, plaćeni su obvezni liječnički pregledi zaposlenika.

**ŠIFRA 3237** – prošle godine smo imali isplatu autorskog honorara i financiranje izbora što ove godine nema.

**ŠIFRA 3238** – povećanjem broja licenci računalnog programa došlo je i do povećanja troškova održavanja istog, te smo promijenili domenu WEB stranice što je također uzrokovalo povećanje troškova.

**ŠIFRA 3239** – prošle godine smo imali problem sa svojim fotokopirnim uređajem i štampačem te smo koristili vanjske usluge fotokopiranja i štampanja.

**ŠIFRA 3291** – naknada se odnosi na isplate političkim strankama za vijećnike općinskog vijeća.

**ŠIFRA 3293** – povećani broj događanja iz djelokruga Općine zahtijevao je povećanje troškova reprezentacije.

**ŠIFRA 3294** – lokalna agencijska grupa u ribarstvu povećala je cijenu godišnje članarine.

**ŠIFRA 3296** – parnični trošak po pravomoćnoj i ovršnoj presudi općinskog državnog odvjetništva u Dubrovniku, plaćanje u 24 rate.

**ŠIFRA 3299** – prošle godine smo dobili rješenje i zaostatke za plaćanje poticajne mjere za odvoz komunalnog otpada, a ove godine samo redovni iznos.

**ŠIFRA 3234** – umanjenjem glavnice financijskog leasinga redovnim mjesečnim otplatama smanjuje se i pripadajuća kamata.

**ŠIFRA 3431** – došlo je do porasta cijene bankarskih usluga.

**ŠIFRA3434** – odnosi se na 5%troškova od naplate prihoda Porezne uprave (povećanjem naplativosti poreza povećava se i taj iznos), uplatu 1% od poreza i prireza na dohodak od nesamostalnog rada, te troškove opomene Fondu za zaštitu okoliša i energetske učinkovitosti.

**ŠIFRA 3661** – financiranje rada dječjeg vrtića Orebić, ogranak Janjina, po mjesečnim zahtjevima za refundaciju plaće i drugih materijalnih prava zaposlenice u Janjini.

**ŠIFRA 3721** – kao naknade građanima i kućanstvima isplaćene su 4 socijalne potpore u iznosu 17.200,00 kn, isplaćena je i pomoć kod organiziranja Mlade mise mladomisniku iz naše Općine od 25.000,00 kn te su isplaćene božićnice umirovljenicima nižih mirovina u iznosu 26.200,00 kn. Na ime mjera demografske obnove isplaćeno je 13.000,00 kn za novosklopljene brakove i rođenja djece po odluci Općinskog vijeća.

**ŠIFRA 3722** – odnosi se na sufinanciranje cijene prijevoza đaka i studenata za školsku godinu 2021/2022. U odnosu na protekli period došlo je do povećanja cijena autobusnih karata kao i povećanja broja korisnika.

**ŠIFRA 3811** – tekuće donacije Zavodu za hitnu medicinu iz Janjine, udrugama, poljoprivrednoj zadruzi, turističkoj zajednici i DVDu. Razlika od prošle godine proizlazi iz dodatne uplate udruzi „Djeca Pelješca“od 10.000,00 kn, povećanjem izdvajanja za Turističku zajednicu Općine Janjina za 65.000,00 kn, te prijenosu sredstava Lučkoj upravi za izgradnju novog pristaništa od 167.800,00 kn za što smo dobili donaciju od Županije i za taj dobiveni iznos izvršili zakonsku korekciju rezultata.

**ŠIFRA 3821 i 3822** – prošle godine izvršen je prijenos radova na zadružnom domu u korist Poljoprivredne zadruge „Pelješki vrhovi“ iz Janjina od 571.742,00 kn te donacije kompostera građanima dobivenim od Fonda za zaštitu okoliša i energetsku učinkovitost od 57.000,00 kn.

**Bilješka 7**

**ŠIFRA 7211** – odnosi se na prihode od Domouprave koja se uplaćuju po raspodjeli za prodaju stanova sa stanarskim pravom

**ŠIFRA 7212** – odnosi se na već spomenuti prijenos radova na zadružnom domu u korist Poljoprivredne zadruge „Pelješki vrhovi“ iz Janjine kao i **ŠIFRA 7223** – donacija kompostera.

**Bilješka 8**

**ŠIFRA 4213** – asfaltiranje ulica i putova na teritoriju Općine.

**ŠIFRA 4214** – veći iznos prošle godine proizlazi iz većeg broja projekata koji su završeni – radovi na dječjem parku (39.877,50), proširenje mreže javne rasvjete (127.625,00), pripreme i postavljanje objekta Ribarnice (263.068,75), te nastavak uređenja Rive u sreseru-Rat(475.411,38) dok je u 2022. rađeno na proširenju i uređenju mreže javne rasvjete (28.940,00), postavljanje rasvjete uz video nadzor za noćno slijetanje na helidromu (117.512,50), uređenje mrtvačnice i groblja u Janjini (216.742,69), nastavak radova na uređenju Rive u Sreseru-Rat (360.005,00) te dodatni radovi i oprema za Ribarnicu (25.014,85).

**ŠIFRA 4221** – kupljeno je novo računalo, scaner i uredski stolac.

**ŠIFRA 4222** – kupljena su 3 nova mobilna uređaja.

**ŠIFRA 4227** – 2021. kupljena je oprema za Dječji park (197.609,38) te elementi božićne dekoracije (8.906,25), a tekuće godine natpisne ploče na zgradi Općine (6.222,50) te namještaj i oprema za stan (19.381,05).

**ŠIFRA 4262** – radi proširenja opsega rada, računalni program nadograđen je novim aplikacijama.

**ŠIFRA 4263** – u 2022. rađene su izmjene i dopune prostornog plana.

**ŠIFRA 4264** – povećanjem radnih aktivnosti rađena je nova pripadajuća projektna dokumentacija.

**ŠIFRA 452** – u 2021. pogrešno je knjiženo učešće za aglomeraciju na konto dodatnih ulaganja.

**Bilješka 9**

**ŠIFRA 5445** – mjesečnom otplatom financijskog leasinga dolazi do smanjenja ukupnog iznosa preostalog duga.

**Bilješka 10**

**ŠIFRA X006** – ostvaren je višak prihoda i primitaka za pokriće u sljedećem razdoblju od 510.068,49 kn što je istovjetno **ŠIFRI 922** u obrascu Bilanca.

**Bilješke uz RAS funkcijski**

**Bilješka 11**

**ŠIFRA R1** u obrascu RAS-FUNKCIJSKI jednaka je razlici **ŠIFRE Y345 i Y003**(koja nema funkcijsku klasifikaciju) u obrascu PR\_RAS.

**Bilješke uz OBVEZE**

**Bilješka 12**

**ŠIFRA V001** – stanje obveza 01.01. identično je stanju obveza na kraju prethodnog razdoblja.

**ŠIFRA V007** – dospjele obveze su 37.588,61 i sačinjavaju ih obveze za materijalne rashode a odnose se na komunalne usluge – sufinanciranje deponija otpada Općini Ston i dugovanje se isplaćuje mjesečnim iznosima.

Nedospjele obveze sačinjavaju obveze za zaposlene (plaća za 12/2022) te za materijalne rashode s dospijećem u 2023. Obveze za nefinancijsku imovinu su također nedospjele s dospijećem u 2023., a obveze za financijsku imovinu su obveze za otplatu financijskog leasinga koji dospijeva mjesečnim ratama.

**Bilješke uz P-VRIO**

**Bilješka 13**

U 2022. nije bilo niti smanjenja niti povećanja u vrijednosti i obujmu imovine i obveza.

Sanja Bjelovučić,

voditelj računovodstva Općine Janjina